La **Muzeo Petrie de Egipta Arkelogio** (angle ***Petrie Museum of Egyptian Archaeology***) estas muzeo en Londono dediĉita al Egiptologio. La muzeo estas funkciigita fare de la Instituto de Arkelogio de Universitato-Kolegio de Londono (UCL). La muzeo inkluzivas pli ol 80 000 historiajn ekspoziciaĵojn de ĉiuj periodoj de Antikva Egiptio, kaj la kolekto elmontrita en la muzeo estas inter la ĉefaj kolektoj en la mondo kiuj temas pri antikva Egiptio. Nur la kolektoj en la Egipta Muzeo en Kairo, la Brita Muzeo kaj la Egipta Muzeo en Berlino komparas kun ĝi en la nombro da antikvaj egiptaj kaj nubiaj artefaktoj kaj aĵoj elmontritaj en ili. La muzeo estas nomita laŭ la fama egiptologo kaj arkeologo Flinders Petrie, kiu estis inter ĝiaj fondintoj. Ĝia kolekto estis nomita kiel kolekto de nacia kaj internacia graveco fare de la Arta Konsilio de Anglio .

Historio
--------

Supra parto de statueto de egipta virino kaj ŝia edzo. la 18a Dinastio. De la Amelia Edwards Kolekto nun parto de la Muzeo Petrie.
La muzeo estis fondita kiel instrua rimedo por la bezonoj de la Sekcio de Egipta Arkelogio kaj Filologio ĉe UCL, proksime de la tempo kiam la sekcio estis fondita en 1892. La komenca kolekto estis donacita de la verkistino Amelia Edwards, kiu ankaŭ financis la instruista posteno en la fako. La unua profesoro en la Edwards Katedro, Flinders Petrie, aranĝis multajn gravajn elfosadojn, kaj en 1913 vendis sian kolekton al UCL, igante la muzeon unu el la gvidantoj en la mondo en la kampo de Antikva Egiptio, ekster Egiptujo. La kolekto ankaŭ inkluzivas materialan de la Ptolemea, Romana kaj islama tempoperiodoj. Petrie elfosis dekduojn da gravaj ejoj dum lia kariero, inkluzive de la romiepokaj tombejoj ĉe Hawara, konataj pro iliaj mumioportretoj pentritaj en klasika romia stilo , Al-Amarna, la urbo de Aĥnaton , kaj la unua vera piramido ĉe Meidom, kie la plej fruaj trovoj ligitaj al la enbalzamiga procezo estis malkovritaj .

La kolekto kaj la biblioteko estis aranĝitaj en galerioj ĉe la universitato, kaj detala gvidilo estis publikigita en 1915. La plej multaj el la vizitantoj estis studentoj kaj akademiuloj, kaj la kolekto ne estis malfermita al la ĝenerala publiko. En 1933 Petrie retiriĝis de UCL, sed liaj posteuloj en la kolegio daŭre kontribuis al la kolekto, kun elfosadoj en Egiptio kaj Sudano. Dum Dua Mondmilito, la kolekto estis kolektita kaj proponita ekster Londono por timo de esti difektita per bombadoj. En la fruaj 1950-aj jaroj, la kolekto moviĝis al la permanenta konstruaĵo, konata ĝis tiam kiel la "malnova stalkonstruaĵo", en Mallet Square en Londono, plej proksime al la UCL Science Library, kie ĝi loĝas ĝis hodiaŭ.

Nova konstruaĵo por la muzeo estas nuntempe konstruata, kiu ankaŭ funkcios kiel la enirejo al la kolegio de Gordon Street. Ĉi tiu konstruaĵo, kiu estos nomita "Panoptiko "(laŭ la fama konstruaĵo dizajnita fare de Jeremy Bentham, kies nomo estas rilata al la kolegio), ankaŭ estos uzata por provizoraj ekspozicioj, kaj ankaŭ inkluzivos kafejon, prelegĉambrojn, legejon. kaj montrado de la fama kolekto de raraj libroj kaj manuskriptoj apartenantaj al la Universitato de Londono. Tri etaĝoj estos dediĉitaj al pesiloj de Petrie, kaj unuafoje la tuta kolekto estos elmontrita kaj malfermita al publiko. 

Estas granda arkivo en la muzeo, inkluzivanta elfosaĵajn rekordojn, korespondado kaj fotoj rilatantaj al elfosaĵoj gvidita de Flinders Petrie. Estas cetere dokumentoj rilatantaj al la disdonado de trovaĵoj de kamplaboro al muzeoj tutmonde inter 1887 ĝis 1949

Ekspoziciado kaj vizito
-----------------------

Fragmento de la Ŝtono de Palermo kiu estas en la muzeo. En la fragmento estas parto de la surskribo de faraono Ĥaseĥemuj de la dua dinastio kaj en la supra parto de la faraono Snofru de la kvara dinastio
La muzeo estas nuntempe situanta en Mallet Square, proksime de la UCL-Scienca Biblioteko kaj Gower Street. Ĝi ankaŭ havas suvenirbutikon. Kelkaj el la ekranareoj ne estas lumigitaj, por konservi la ekspoziciaĵojn, kaj la vizitanto ricevas lampon por prilumi la partoj kiuj ne estas lumigitaj. La muzeo estas malfermita la tutan semajnon, kun la escepto de dimanĉoj kaj lundoj, kaj eniro estas senpaga. 

La muzeo estas dividita en tri galeriojn. La tria kaj lasta estas atingita per kaj laŭ ŝtuparo. La dua galerio (situanta super la malnovaj staloj) enhavas la pli malgrandajn artefaktojn kaj vestaĵkolekton de la muzeo, kaj ankaŭ tabuletojn kun hieroglifoj kaj mumioj. La unua galerio estas ĉe la enirejo al la muzeo, kaj enhavas plejparte ceramikaĵon.

La kolekto prezentita en la muzeo inkluzivas gravajn ekspoziciaĵojn, kiuj estas la unuaj el sia speco trovita  - peco de ŝtofo, la plej frue trovita en Egiptujo, de la 5-a jarmilo a.K. du leonoj de la templo de la diaĵo Min en Coptus, de la unua grupo de monumentaj skulptaĵoj de la 30-a jarcento a.K.; fragmento de la Ŝtono de Palermo enhavanta parton de la listo de egiptaj reĝoj de la 25-a jarcento a.K. la unua ekzemplo de metalprilaborado de Egiptujo, la unuaj prilaboritaj bidoj de la 4-a jarmilo a.K. la unua ekzemplo de glazuro en Egiptio, la unua ronda sigelo (de 3500 a.K.), testamentoj unue skribitaj sur papiruso, la unua papiruso pri virina medicino, la nurunua papiruso pri bestkuracado, kaj arkitekturaj diagramoj por konstruado de templo el la 14-a jarcento a.K.

La muzeo ankaŭ temigas la studon de egipta vestaĵo. Krom la "plej malnova robo" ekzistas ankaŭ dancista robo farita el reto de bidoj, de 25-a jarcento a.K. , du longmanikaj roboj de la sama periodo, kiraso el la palaco en Memfiso, same kiel ŝtrumpetoj kaj sandaloj de la romia periodo.

La kolekto ankaŭ inkluzivas artaĵojn de la palacoj de Aĥnaton en al-Amarna: koloraj kaheloj, kuprogravuroj kaj murpentraĵoj, same kiel multaj aliaj gravaj artaĵoj de egiptaj kaj nubiaj setlejoj, kaj specife de tombejoj. La muzeo ankaŭ havas la plej grandan kolekton de portretoj de mumioj de la romia periodo kiu estas ekspoziciita.

Referencoj
----------

1. ↑   UCL Petrie Museum Online Catalogue (angle). Arkivita el la originalo je 20 June 2018. Alirita 2018-06-21.
2. ↑   Designated Collections. Alirita 6 October 2023.
3. ↑   Designated Collections. Alirita 6 October 2023.
4. ↑   UCL: The Petrie Museum of Egyptian Archaeology (angle). Arkivita el la originalo je 2018-09-02. Alirita 2018-06-21.
5. ↑  Moon, Brenda E..  (2006) *More Usefully Employed: Amelia B. Edwards, Writer, Traveller and Campaigner for Ancient Egypt*. London: Egypt Exploration Society. ISBN 9780856981692. OCLC 850990713.
6. ↑ .  Rehumanising the past. Petrie Museum, behind Gower Street, Bloomsbury. Alirita 24 November 2014.
7. ↑   Trails and Resources. *Petrie.UCL.ac.uk* (2 March 2013). Arkivita el la originalo je 2 March 2013. Alirita 28 February 2017.
8. ↑   Ancient Faces: Mummy Portraits from Roman Egypt (February 8, 2000). Alirita 2018-06-21.
9. ↑   (2007) *Living Images: Egyptian Funerary Portraits in the Petrie Museum*. Walnut Creek, CA: Left Coast Press. ISBN 9781598742510. OCLC 878764269.
10. ↑   The Central City - Amarna The Place. Alirita 2018-06-21.
11. ↑ .  UCL – London's Global University (angle). Alirita 2018-06-21.
12. ↑   Accessing Virtual Egypt.
13. ↑   Homepage / الصفحة الرئيسية – Artefacts of Excavation.
14. ↑   The Petrie Museum's Firsts. Alirita 8 October 2023.
15. ↑   UCL Petrie Museum's Tarkhan Dress: world's oldest woven garment (15 February 2016).

Eksteraj ligiloj
----------------

* Petrie Muzea retejo
* UCLa Muzeo Kolekta blogo
* Amikoj de la Muzeo Petrie
* Informo ĉe Culture24
* Cifereca Egiptia retejo
* Karakteroj kaj Kolektoj e-libro


|  |  |
| --- | --- |
| Bibliotekoj | * PeEnEo: 852555
* GND: 810288-0
* LCCN: no2003031064
* VIAF: 153948510
* ISNI: 0000000121890530
* SUDOC: 125995288
* BNF: 12163261b
* ULAN: 500302035
* NLA: 47880686
* BIBSYS: 3109764
 |